นายกรัฐมนตรี พบปะประชาชนที่เทศบาลตำบลดงตาลเดี่ยว จังหวัดเพชรบูรณ์ ย้ำจะทำหน้าที่ให้ดีที่สุด ลดความเดือดร้อนให้กับประชาชน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวกับนายอำเภอหล่มสัก ในระหว่างพบประชาชน ที่เทศบาลตำบลตาลเดี่ยว จังหวัดเพชรบูรณ์ ว่าท้องถิ่นคือ พลังของประเทศ ขณะที่ ส.ส.ในพื้นที่ได้มาร่วมกันทำงาน โดยนายกรัฐมนตรีจะทำหน้าที่ให้ดีที่สุด เพื่อลดความเดือดร้อนให้กับประชาชน โดยประชาชนได้ตะโกนให้กำลังใจ พร้อมบอกรักนายกรัฐมนตรีและชื่นชมการทำงานอย่างต่อเนื่อง จากนั้น นายกรัฐมนตรี ลงพื้นที่ลุยน้ำไปเยี่ยมประชาชนในซอยศรีสะอาด ซึ่งได้รับผลกระทบจากแม่น้ำป่าสักล้นตลิ่ง